Hvad med CO2 udledningen?
En brændefyret pejseindsats er i princippet CO2 neutral. Den CO2 der frigives ved afbrændingen bliver nemlig bundet i nye træer, med mindre du køber træ fra et sted hvor der ikke genudplantes. Hvis du selv fælder træ til at fyre med, anbefales det selvfølgelig at beplante området igen, så CO2 balancen ikke påvirkes unødigt.
Hvis du bruger det rigtige brænde, er den eneste CO2 udledning ved en brændefyret pejseindsats den der kommer fra motorsaven, brændekløveren og transporten til dig – dette er dog svært at komme udenom, med mindre du har en træplantage i baghaven.